ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021443

ขอให้ปรับปรุงการจัดเก็บขยะล่าช้า บริเวณ ซอยโกบ้อ 9 ถนนสมเด็จพระเจ้าตากสิน 34 แขวงดาวคะนอง เขตธนบุรี กรุงเทพมหานคร จุดสังเกต ให้เข้าไปภายในซอยโกบ้อ 9 ระยะทางประมาณ 30 เมตร จากนั้นให้เลี้ยวซ้ายเข้าไปแล้วจะพบว่าประสบปัญหาตลอดทั้งซอย เนื่องจากผู้ร้องแจ้งว่าเมื่อประมาณ 6 เดือนที่ผ่านมา มีเจ้าหน้าที่เข้ามาเก็บขยะล่าช้า ซึ่งพื้นที่ดังกล่าวอยู่ในความรับผิดชอบสำนักงานเขตธนบุรี แต่เมื่อได้ทำการร้องเรียนเข้าไปพบว่ามีการปรับปรุงให้ดีขึ้น ต่อมาวันพฤหัสบดี ที่ 18 พฤษภาคม 2566 มีเจ้าหน้าที่เข้ามาเก็บขยะ และล่าสุดเข้ามาเก็บขยะเมื่อวันอาทิตย์ ที่ 21 พฤษภาคม 2566 หลังช่วงเวลา 24.00 น. แต่หลังจากนั้นจนถึงปัจจุบัน (วันที่ 25 พฤษภาคม 2566) ไม่มีเจ้าหน้าที่เข้ามาเก็บขยะมาเป็นระยะเวลา 5 วันแล้ว ล่าสุดประสบปัญหาการเก็บขยะล่าช้า 2 ครั้ง ทำให้ผู้ร้องและประชาชนที่อาศัยอยู่ภายในซอยโกบ้อ 9 จำนวน 6 หลังคาเรือน ได้รับความเดือดร้อน จึงประสงค์ให้หน่วยงานที่เกี่ยวข้องดำเนินการปรับปรุงการจัดเก็บขยะ โดยอาจเข้ามาประมาณสัปดาห์ละ 3 ครั้ง แบบวันเว้นวันหรือเว้นประมาณ 1-2 วัน เพื่อไม่ให้ทิ้งช่วงของการเก็บขยะนานเกินไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata